67 immigrant jiddaħħlu Pozzallo
Imtella' Ġunju 21, 2020 67 immigrant, fosthom mara, iddaħħlu f'Pozzallo fi Sqallija wara li ġew salvati minn vapur ta' għaqda mhux governattiva Taljana. L-immigranti talbu għall-għajnuna meta kienu 50 mil 'il barra minn Lampedusa. L-immigranti huma mill-Afrika u l-Bangladesh. Huma tpoġġew fi kwarantina. Fl-aħħar jiem f'Lampedusa daħlu sitt dgħajjes b'iktar minn 100 immigrant abbord.